
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


23 Μαρτίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 975 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Ορισμός Εντεταλμένου Περιφερειακού Συμβού¬ 
λου στην Περιφέρεια Βορ. Αιγαίου και μεταβίβα¬ 
ση αρμοδιοτήτων. 

2 

Έγκριση υπερωριακής απασχόλησης για τον περι¬ 
οδικό έλεγχο Μέτρων και Σταθμών 2017. 

3 

Διαπίστωση ανάγκης για υπερωριακή απασχόλη¬ 
ση και καθιέρωση με αμοιβή υπερωριακής εργα¬ 
σίας έως 30-06-2017 για τους υπαλλήλους της Δ/ 
νσης Ανάπτυξης των Π.Ε. Μαγνησίας &Σποράδων 
της Περιφέρειας Θεσσαλίας. 

4 

Καθιέρωση με αμοιβή απογευματινής εργασίας, 
πέραν από τις ώρες υποχρεωτικής απασχόλησης 
στο Τμήμα Περιβάλλοντος και Υδροοικονομίας 
ττης ΠΕ Λακωνίας για το έτος 2017. 

5 

Χορήγηση άδειας ίδρυσης Μονάδας Φροντίδας 
Ηλικιωμένων μη Κερδοσκοπικού χαρακτήρα στο 
Κοινωφελές ίδρυμα με την επωνυμία «Δεκάζειον Γη- 
ροκομείον Τριπόλεως - Ο Άγιος Νικόλαος» το οποίο 
βρίσκεται επί της οδού Τριπόλεως - Μερκοβουνίου 
(Αγίου Γεωργίου 147) του ΔήμουΤρίπολης Αρκαδίας. 

6 

Καθορισμός γνωστικού αντικειμένου της Καρέ- 
τσου Ζωής του Φίλιππου, μέλους Εργαστηριακού 
Διδακτικού Προσωπικού (Ε.ΔΙ.Π.) του Τμήματος 
Ιατρικής της Σχολής Επιστημών Υγείας του Πανε¬ 
πιστημίου Ιωαννίνων. 

7 

Αυτοδίκαιη μεταφορά και ένταξη κενών οργανικών 
θέσεων της Επαγγελματικής Σχολής (ΕΠΑ.Σ.) Βοη¬ 
θών Νοσηλευτών του ν. 3475/2006 αρμοδιότητας 
του Υπουργείου Υγείας, στο ΔΙΕΚ του ν. 4186/2013, 
που αποτελεί παράρτημα του Γενικού Νοσοκομείου 
Γρεβενών, αρμοδιότητας του Υπουργείου Υγείας. 


ΑΠΟΦΑΣΕΙΣ 

Αριθμ. 9137/533 (1) 

Ορισμός Εντεταλμένου Περιφερειακού Συμβού¬ 
λου στην Περιφέρεια Βορ. Αιγαίου και μεταβίβα¬ 
ση αρμοδιοτήτων. 

Η ΠΕΡΙΦΕΡΕΙΑΡΧΗΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 159 του ν. 3852/2010 «Νέα 
Αρχιτεκτονική της Αυτοδιοίκησης και της Αποκεντρωμέ¬ 
νης Διοίκησης - Πρόγραμμα Καλλικράτης», όπως τροπο¬ 
ποιήθηκε και ισχύει. 

2. Τις διατάξεις του π.δ. 137/2010 «Οργανισμός της 
Περιφέρειας Βορείου Αιγαίου» (ΦΕΚ 230/Α727.12.2010), 
όπως τροποποιήθηκε και ισχύει. 

3. Την αριθμ. 116/2014 απόφαση του Πολυμελούς 
Πρωτοδικείου Μυτιλήνης, όπως αυτή διορθώθηκε με 
την αριθμ. 119/2014 όμοια απόφαση. 

4. Το από 30.08.2014 πρακτικό ορκωμοσίαςτων Αντι- 
περιφερειαρχών Λέσβου, Χίου και Σάμου και των Περι¬ 
φερειακών Συμβούλων. 

5. Το από 08.10.2014 πρακτικό ορκωμοσίας της Περι¬ 
φερειάρχη Βορείου Αιγαίου. 

6. Την ανάγκη αποκέντρωσης και απλούστευσηςτων 
διαδικασιών για τη σύντομη διεκπεραίωση των υπηρε¬ 
σιακών θεμάτων, την εξυπηρέτηση των πολιτών και την 
εξασφάλιση της εύρυθμης λειτουργίας των Υπηρεσιών 
της Περιφέρειας Βορείου Αιγαίου. 

7. Το γεγονός ότι η παρούσα απόφαση δεν προκαλεί 
δαπάνη σε βάρος του προϋπολογισμού της Περιφέρειας 
Βορείου Αιγαίου, αποφασίζουμε: 

Α. Ορίζουμε ως Εντεταλμένο Περιφερειακό Σύμβουλο 
της Περιφέρειας Βορείου Αιγαίου τον Προβέτζα Πανα¬ 
γιώτη του Ιγνατίου, Περιφερειακό Σύμβουλο της Περιφε¬ 
ρειακής Ενότητας Λέσβου, στον οποίο αναθέτουμε την 

άσκηση αρμοδιοτήτων στονΤομέα της Δημόσιας Υγείας. 

Β. Μεταβιβάζουμε στον Προβέτζα Παναγιώτη του 
Ιγνατίου, Περιφερειακό Σύμβουλο της Περιφερειακής 
Ενότητας Λέσβου την άσκηση των αρμοδιοτήτων των 
κατωτέρω Διευθύνσεων και Τμημάτων: 

• Διεύθυνση Δημόσιας Υγείας, όπως προβλέπονται στο 
άρθρο 25 του π.δ. 137/2010 «Οργανισμός της Περιφέρει¬ 
ας Βορείου Αιγαίου» (ΦΕΚ 230/Β727.12.2010), εκτός του 
Γραφείου Περιβαλλοντικής Υγιεινής και Υγειονομικού 
Ελέγχου ΠΕ Λήμνου. 

• Τμήματα Υπηρεσιών και Επαγγελμάτων Υγείας των 
Διευθύνσεων Δημόσιας Υγείας και Κοινωνικής Μέρι¬ 
μνας των Περιφερειακών Ενοτήτων Σάμου και Χίου, 
όπως προβλέπονται στο άρθρο 27 του π.δ. 137/2010 
«Οργανισμός της Περιφέρειας Βορείου Αιγαίου» 
(ΦΕΚ 230/Β727.12.2010). 

Η παρούσα ισχύει από τη δημοσίευσή της έως τη λήξη 
της θητείας της Περιφερειακής Αρχής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 28 Φεβρουάριου 2017 
Η Περιφερειάρχης 
ΧΡΙΣΤΙΑΝΑ ΚΑΛΟΓΗΡΟΥ 


Αριθμ. 146 _ (2) 

Έγκριση υπερωριακής απασχόλησης για τον πε¬ 
ριοδικό έλεγχο Μέτρων και Σταθμών 2017. 

Ο ΑΝΤΙ ΠΕΡΙΦΕΡΕΙ ΑΡΧΗΣ ΗΠΕΙΡΟΥ 

Έχοντας υπόψη τις διατάξεις: 

1 .Του ν. 3852/2010 (άρθρα 186 και 283 παρ. 3) (ΦΕΚ 87/ 
τ. Α') «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης». 

2. Την 101094/8806/25-09-2014 απόφαση του Περι¬ 
φερειάρχη Ηπείρου με θέμα: «Ορισμός Αρμοδιοτήτων 
Αντιπεριφερειαρχών Περιφέρειας Ηπείρου», ΦΕΚ 2711/ 
τ. Β71-12014. 

3. Το άρθρο 3 παρ. 1 του ν. 3190/2003 (ΦΕΚ 249Α") 
σύμφωνα με το οποίο ποσοστό 25% επί των εισπράξεων 
των τελών του Περιοδικού Ελέγχου διατίθενται στις κατά 
τόπους Δ/νσης Εμπορίου ΠΕ της χώρας. 

4. Την αριθμ. Α2 718/31-7-2014 κανόνες διακίνησης και 
εμπορίας προϊόντος και παροχής υπηρεσιών (Δ.Ι.ΕΠ.Π.Υ). 

5. Τις διατάξεις του π.δ. 524/1978 (ΦΕΚ 112/1978 τ. Α') 
για κωδικοποίηση σε ενιαίο κείμενο των ισχυουσών δια¬ 
τάξεων των αναφερομένων στην Ελλάδα του Διεθνούς 
συστήματος Μέτρων και Σταθμών. 

6. Την αριθμ. Φ3-770/30-4-1985 εγκύκλιο του ΥΠ.ΕΜ. 
«περί διαδικασίας και του τρόπου διενέργειας του ελέγ¬ 
χου». 

7. Το άρθρο 3 παργ. 1 του ν. 3103/2003 (ΦΕΚ 23/τ. Α7 
29-1 -2003) με το οποίο οι αρμοδιότητες που αναφέρονται 
στο άρθρο 1 του ν. 441/1976 (ΦΕΚ 259/Α729-9-1976), 
όπως κωδικοποιήθηκε στο άρθρο 8 παργ. 2 του 
π.δ. 524/1978 (ΦΕΚ 12/Α715-7-1978) μεταβιβάζονται 


στις Υπηρεσίες Εμπορίου των πρώην Νομαρχιακών Αυ¬ 
τοδιοικήσεων της Χώρας. 

8. Την αριθμ. Φ2 670/12-2-2007 απόφαση του Υφυ¬ 
πουργού Ανάπτυξης ως προς το ύψος των τελών του 
αρχικού και περιοδικού ελέγχου (ΦΕΚ Β' 295). 

9. Την αριθμ. Φ2-2301 /28-12-2009 εγκύκλιο της Διεύ¬ 
θυνσης Μετρολογίας του Υπουργείου Οικονομίας - Αντα¬ 
γωνιστικότητας και Ναυτιλίας σχετικά με «Οδηγίες και 
διευκρινήσεις σχετικά με την διεξαγωγή του Περιοδικού 
Ελέγχου Μέτρων και Σταθμών». 

10. Το αριθμ. 81/17-01 -2011 έγγραφο του Υπουργείου 
Οικονομίας Ανταγωνιστικότητας και Ναυτιλίας «Διευκρι- 
νήσεις σχετικά με τη διεξαγωγή του Περιοδικού Ελέγχου 
Μέτρων και Σταθμών». 

11. Τη Φ2-245 /4-02-2011 εγκύκλιο του Υπουργείου 
Οικονομίας Ανταγωνιστικότητας και Ναυτιλίας «Συμπλη¬ 
ρωματικές διευκρινήσεις σχετικά με τη διεξαγωγή του 
Περιοδικού Ελέγχου Μέτρων και Σταθμών». 

12. Την αριθμ. Φ2-2312/28-12-2012 απόφαση της Δι¬ 
εύθυνσης Μετρολογίας του Υπουργείου Ανάπτυξης και 
Ανταγωνιστικότητας Υποδομών, Μεταφορών και Δικτύ¬ 
ων σχετικά με την διεξαγωγή του Περιοδικού Ελέγχου 
Μέτρων και Σταθμών έτους 2014. 

13. Την αριθμ. Φ2- 226/27-01-2012 εγκύκλιο Υπουργεί¬ 
ου Ανάπτυξης Ανταγωνιστικότητας και Ναυτιλίας σχετικά 
με κατευθυντήριες οδηγίες για την διεξαγωγή του Περι¬ 
οδικού Ελέγχου Μέτρων και Σταθμών. 

14. Τις διατάξεις του ν. 4177/2013 (ΦΕΚ 173Α78-8-2013 
«Κανόνες ρύθμισης της αγοράς προϊόντων και της πα¬ 
ροχής υπηρεσιών και άλλες διατάξεις». 

15. Το άρθρο 20 του ν. 4334/2015 (ΦΕΚ 176/Α'), απο¬ 
φασίζουμε: 

Εγκρίνουμε την υπερωριακή απασχόληση των υπαλ¬ 
λήλων της Διεύθυνσης Ανάπτυξης της ΠΕ Θεσπρωτίας 
για την διενέργεια του Περιοδικού ελέγχου Μέτρων και 
Σταθμών από την δημοσίευση της παρούσας μέχρι την 
31 -12-2017 του Νομού Θεσπρωτίας με ευθύνη της Διεύ¬ 
θυνσης θα συγκροτηθούν συνεργεία ελέγχου στα οποία 
οι συμμετέχοντες Υπάλληλοι κατά διαστήματα από ώρα 
20:00 μ.μ. μέχρι 22:00 μ.μ. 

Έργο των υπαλλήλων που θα εργασθούν υπερωριακά 
είναι η διενέργεια περιοδικού ελέγχου Μέτρων και Σταθ¬ 
μών, καθώς και ο έλεγχος των βυτιοφόρων αυτοκινήτων 
μεταφοράς και διανομής πετρελαίου θέρμανσης της Πε¬ 
ριφερειακής Ενότητας Θεσπρωτίας για την προστασία 
του καταναλωτικού κοινού από τυχόν καταδολιεύσεις 
κατά τις παραδόσεις πετρελαίου θέρμανσης. 

Οι υπάλληλοι που θα απασχοληθούν είναι τέσσερις 
(4). Ώρες μηνιαίας απασχόλησης κατά υπάλληλο μέχρι 
(20) είκοσι. 

Το ύψος της δαπάνης που θα προκόψει υπολογίζεται να 
ανέλθει στο ποσό των πέντε χιλιάδων ευρώ (5.000,00 €) 
και θα καλυφθεί από τις πιστώσεις του Προϋπολογισμού 
του οικονομικού έτους 2017 ΦΟΡΕΑ 072 και ΚΑΕ 0566 
της Περιφερειακής Ενότητας Θεσπρωτίας. 

Η ισχύςτης απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση να δημοσιευθεί στην Εφημερίδα της Κυ- 
βερνήσεως. 

Ηγουμενίτσα 28 Φεβρουάριου 2017 
Ο Αντιπεριφερειάρχης 
ΘΩΜΑΣ ΠΙΤΟΥΛΗΣ 


Αριθμ. οικ. 1138 (3) 

Διαπίστωση ανάγκης για υπερωριακή απασχό¬ 
ληση και καθιέρωση με αμοιβή υπερωριακής ερ¬ 
γασίας έως 30-06-2017 για τους υπαλλήλους της 
Δ/νσης Ανάπτυξης των Π.Ε. Μαγνησίας & Σπορά- 
δων της Περιφέρειας Θεσσαλίας. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

1 .Τις διατάξεις του ν. 3852/2010 (ΦΕΚ 87/Α77-6-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης- Πρόγραμμα Καλλικράτης» και τις 
διατάξεις του άρθρου 25 παρ. 7 του ν. 2738/1999 «Συλ¬ 
λογικές διαπραγματεύσεις στη Δημόσια Διοίκηση κ.λπ.». 

2. Τις διατάξεις του π.δ. 129/2010 (ΦΕΚ 222/Α7 
27.12.2010) «Οργανισμός Περιφέρειας Θεσσαλίας». 

3. Τις διατάξεις του ν. 3982/2011 (ΦΕΚ 143Α') «Απλοποί¬ 
ηση της αδειοδότησης των τεχνικών επαγγελμάτων...». 

4. Τις διατάξεις του άρθρου 20 του ν. 4354/2015 «Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων». 

5. Την αριθμ. 2/31029/ΔΕΠ/6-5-2016 εγκύκλιο του 
Γ.Λ.Κ. «Παροχή οδηγιών για την εφαρμογή των διατάξε¬ 
ων του Κεφαλαίου Β' του ν. 4354/2015 (176/Α')». 

6. Το ν. 4071/2012 (ΦΕΚ 85Α/11 -4-2012), άρθρο 5 περί 
αρμοδιοτήτων Οικονομικής Επιτροπής. 

7. Την αριθμ. 18575/203434 απόφαση της Γενικής 
Γραμματέα Αποκεντρωμένης Διοίκησης Θεσσαλίας - Στε¬ 
ρεός Ελλάδας περί «Καθορισμού ωραρίου εργασίας σε 
24ωρη βάση καθώς και κατά τις Κυριακές και εξαιρέσιμες 
ημέρες των υπαλλήλων της Δ/νσης Ανάπτυξης (Τμήμα 
Εμπορίου καιΤουρισμού) Π.Ε. Μαγνησίας και Σποράδων 
της Περιφέρειας Θεσσαλίας (ΦΕΚ 2902/Β729-10-2014). 

8. Την αριθμ. 824/30-09-2014 (ΦΕΚ 2677/8-10-2014, 
τ. Β') απόφαση του Περιφερειάρχη Θεσσαλίας περί πα¬ 
ροχής εξουσιοδότησης υπογραφής «Με εντολή Περιφε¬ 
ρειάρχη» στον Προϊστάμενο της Διεύθυνσης Ανάπτυξης 
των Περιφερειακών Μαγνησίας και Σποράδων. 

9. Την αριθμ. 68/2017 απόφαση της Οικονομικής Επι¬ 
τροπής (πρακτικό 4ο/01-02-2017) περί της «Έγκρισης 
διάθεσης πίστωσης και δαπάνης για την πληρωμή Υπε- 
ρωριακής απασχόλησης των υπαλλήλων της Δ/νσης 
Ανάπτυξηςτων ΠΕΜΣ από 01/01 έως 30/06/2017» (ΑΔΑ 
ΨΠΡΠ7ΛΡ-Θ21). 

10. Τις έκτακτες κι αυξημένες υπηρεσιακές ανάγκες 
της Διεύθυνσης Ανάπτυξηςτων Π.Ε. Μαγνησίας και Σπο¬ 
ράδων, που όπως αναφέρονται κατωτέρω, καθιστούν 


απαραίτητη τη λειτουργία των ελεγκτικών και υποστη¬ 
ρικτικών τους μηχανισμών καθ’ όλη τη διάρκεια της ημέ¬ 
ρας, και συγκεκριμένα: 

- Συμμετοχή υπαλλήλων στις συνεδριάσεις της Οικο¬ 
νομικής Επιτροπής και της Επιτροπής Περιβάλλοντος. 

- Διενέργεια ελέγχων μεταποιητικών επιχειρήσεων 
μετά από καταγγελία ή έκτακτων ελέγχων για τη διαπί¬ 
στωση τήρησης των όρων λειτουργίας. 

- Διενέργεια ελέγχων ποιότητας παρεχομένων υπηρε¬ 
σιών τεχνικών επαγγελμάτων, ιδίως μετά από καταγγελία 
ή ατύχημα. 

- Διενέργεια ελέγχων συνεργείων συντήρησης ανελ¬ 
κυστήρων, ιδίως μετά από ατύχημα. 

- Διενέργεια αυτοψιών για ανεξέλεγκτη καύση πλαστι¬ 
κών ή ελαστικών υλικών. 

- Συμμετοχή σε συνεδριάσεις επιτροπών εξέτασης τε¬ 
χνικών επαγγελμάτων που διενεργούνται υποχρεωτικά 
εκτός ωραρίου. 

- Επικοινωνία και συνεργασία με φορείς του εξωτερι¬ 
κού για θέματα τουρισμού, και διοικητική υποστήριξη 
της αποστολής που συμμετέχει σε εκθέσεις εξωτερικού, 
λόγω διαφοράς ώρας. 

- Διενέργεια έκτακτων ελέγχων σε πρατήρια υγρών 
καυσίμων κατόπιν καταγγελίας. 

- Διενέργεια ελέγχων φροντιστηρίων λόγω ωραρίου 
λειτουργίας τους. 

- Διενέργεια έκτακτων ελέγχων βυτιοφόρων οχημάτων 
μεταφοράς πετρελαίου θέρμανσης καθ’ όλη τη διάρκεια 
της ημέρας. 

- Διενέργεια ελέγχων καταστημάτων εστίασης και ανα¬ 
ψυχής λόγω ωραρίου λειτουργίας τους. 

- Διενέργεια ελέγχων μέτρων και σταθμών λόγω ωρα¬ 
ρίου λειτουργίας τους. 

- Διενέργεια εκτάκτων ελέγχων λόγω εορτών (Αποκρι¬ 
ές, Πάσχα) καθ' όλη τη διάρκεια της ημέρας. 

- Διοικητικό έργο για την υποστήριξη των παραπάνω 
ελέγχων προκειμένου να παράσχονται στοιχεία από το 
αρχείο της υπηρεσίας στους υπαλλήλους που διενεργούν 
ελέγχους, κατά τη διάρκεια διενέργειας των ελέγχων. 

11. Το γεγονός ότι για την υπερωριακή απασχόληση, 
η δαπάνη της οποίας ανέρχεται στο ποσό των δεκαεπτά 
χιλιάδων ευρώ (17.000 €), έχουν προβλεφθεί σχετικές 
πιστώσεις στον προϋπολογισμό εξόδων οικονομικού 
έτους 2017 της Περιφέρειας Θεσσαλίας - Π.Ε. Μαγνησίας 
και Σποράδων (ΚΑΕ 073-0511). 

12. Την αριθμ. Α/Α 488/7-2-2017 ανάληψης δέσμευσης 
πίστωσης προϋπολογισμού των Π.Ε. Μαγνησίας και Σπο¬ 
ράδων (ΑΔΑ 6Μ3Θ7ΛΡ-ΣΝ7), αποφασίζουμε: 

Α) Διαπιστώνουμε την ανάγκη για υπερωριακή απα¬ 
σχόληση των υπαλλήλων της Δ/νσης Ανάπτυξης έως 
30-06-2017 για την κάλυψη των παραπάνω αυξημένων 
υπηρεσιακών αναγκών. 

Β) Καθιερώνουμε με αμοιβή υπερωριακή εργασία κατά 
τις απογευματινές ώρες των εργάσιμων ημερών για το 
ανωτέρω χρονικό διάστημα και μέχρι 3.000 ώρες συνο¬ 
λικά για είκοσι πέντε υπαλλήλους (μέγιστο 120 ώρες/ 
εξάμηνο/υπάλληλο). 

Θα ακολουθήσει με σχετική απόφαση μας η συγκρό¬ 
τηση του συνεργείου υπερωριακής απασχόλησης με 

την ονομαστική αναφορά των συμμετεχόντων σε αυτό 
υπαλλήλων και την κατανομή των ωρών υπερωριακής 
απασχόλησης. Η ανωτέρω δαπάνη, η οποία ανέρχεται 
στο ποσό των δεκαεπτά χιλιάδων ευρώ (17.000 €), θα 
καλυφθεί από πιστώσεις του προϋπολογισμού των Π.Ε. 
Μαγνησίας και Σποράδων οικονομικού έτους 2017, Φο¬ 
ρέας 073 - ΚΑΕ 0511. Υπεύθυνος για την παρακολούθη¬ 
ση και τον έλεγχο πραγματικής παροχής υπερωριακής 
απασχόλησης ορίζεται ο Αν. Προϊσταμένου της Δ/νσης 
Ανάπτυξης των Π.Ε. Μαγνησίας και Σποράδων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 2 Μαρτίου 2017 
Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 


Αριθμ. οικ. 52789/923 (4) 

Καθιέρωση με αμοιβή απογευματινής εργασίας, 
πέραν από τις ώρες υποχρεωτικής απασχόλησης 
στο Τμήμα Περιβάλλοντος και Υδροοικονομίας 
ττης ΠΕ Λακωνίας για το έτος 2017. 

Ο ΠΕΡΙΦΕΡΕΙΑΡΧΗΣ ΠΕΛΟΠΟΝΝΗΣΟΥ 

Έχοντας υπόψη: 

1 .Τις διατάξειςτων άρθρων 3,159,186,282 και 283 του 
ν. 3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλικρά¬ 
της «(ΦΕΚ 87Α707-06-2010). 

2. Τις διατάξεις του άρθρου 29 του ν. 3528/2007 «Κύ¬ 
ρωση του Κώδικα Κατάστασης Δημοσίων Πολιτικών 
Διοικητικών υπαλλήλων ΝΠΔΔ» (ΦΕΚ 26Α709-02-2007). 

3. Τις διατάξειςτου άρθρου 25 παρ. 7 του ν. 2738/1999 
«Συλλογικές Διαπραγματεύσεις στη Δημόσια Διοίκηση, 
μονιμοποιήσεις συμβασιούχων αορίστου χρόνου και 
άλλες διατάξεις» (ΦΕΚ 180Α709-09-1999), όπως ισχύ¬ 
ουν σήμερα. 

4. Τις διατάξεις του άρθρου 20 του ν. 4354/2015 «Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις....» (ΦΕΚ 176Α7 
16-12-2015). 

5. Τις διατάξεις του ν. 3469/2006 «Εθνικό Τυπογρα¬ 
φείο, Εφημερίς της Κυβερνήσεως και λοιπές διατάξεις» 
(ΦΕΚ 131Α728-06-2006). 

6. Τις διατάξειςτου π.δ. 131/2010 «Οργανισμόςτης 
Περιφέρειας Πελοποννήσου» (ΦΕΚ 224Α721 -12-2010). 

7. Την ανάγκη απασχόλησης των δύο (2) υπαλλήλων 
του Τμήματος Περιβάλλοντος και Υδροοικονομίας της 
Π.Ε. Λακωνίας κατά τις απογευματινές ώρες πέραν από 
τις ώρες υποχρεωτικής απασχόλησης το έτος 2017, λόγω 
υποστελέχωσης του Τμήματος. 

8. Το ότι, με την παρούσα απόφαση, θα προκληθεί δα¬ 
πάνη σε βάρος των εγγεγραμμένων πιστώσεων στον Ε.Φ. 
4072 και στον ΚΑ Εξόδου 0511.0001 του προϋπολογι¬ 
σμού οικονομικού έτους 2017 της Περιφέρειας Πελο¬ 
ποννήσου - Π.Ε. Λακωνίας η οποία δεν θα υπερβαίνει συ¬ 
νολικά για το έτος του 2017 το ποσό των 2.500,00 ευρώ. 


9. Την αριθμ. 30644/5201/02.02.2017 βεβαίωση του 
Τ μήματος Οικονομικής Υποστήριξης προσόδων και πε- 
ριουσίαςτης Π.Ε. Λακωνίας περί της ύπαρξης εγγεγραμ¬ 
μένης πίστωσης στον προϋπολογισμό της Π.Ε. Λακωνίας, 
οικ. έτους 2017, για την κάλυψη της ανωτέρω προκα- 
λούμενης δαπάνης στον ΕΦ 4072, ΚΑΕ 0511.0001 του 
προϋπολογισμού εξόδων της ΠΕ Λακωνίας οικονομικού 
έτους 2017. 

10. Την με ΑΔΑ 7ΣΑΒ7Λ1-0ΤΘ απόφαση του Περι¬ 
φερειάρχη Πελοποννήσου περί δέσμευσης πίστωσης 
ύψους 78000,00 ευρώ για την πληρωμή ισόποσης δα¬ 
πάνης για αποζημίωση υπερωριακής εργασίας σε βά¬ 
ρος της πίστωσης του προϋπολογισμού εξόδων του 
ΚΑΕ 02.04.072.0511.0001 του οικονομικού έτους 2017, 
αποφασίζουμε: 

Α. Εγκρίνουμε την καθιέρωση υπερωριακής απογευ¬ 
ματινής με αμοιβή εργασίας (πέραν από τις ώρες υπο¬ 
χρεωτικής απασχόλησης) για δύο (2) άτομα, για το έτος 
2017 και ειδικότερα για: 

• Έκδοση αποφάσεων Έγκρισης Περιβαλλοντικών 
Όρων, Αποφάσεων Υπαγωγής σε Πρότυπες Περιβαλ¬ 
λοντικές Δεσμεύσεις, Εισηγήσεων στο Περιφερειακό 
Συμβούλιο για έργα κατηγορίας Α1 και Α2 που γίνονται 
εντός Π.Ε. Λακωνίας, Αποφάσεων Ειδικής Οικολογικής 
Αξιολόγησης. Τα ανωτέρω απαιτούν έλεγχο φακέλου 
και στις περισσότερες περιπτώσεις διενέργεια αυτοψίας. 

• Ενέργειες του τμήματος μετά από καταγγελίες, που 
περιλαμβάνουν αυτοψία για έλεγχο της καταγγελίας, 
διοικητικές ενέργειες και σε περίπτωση παράβασης, 
παράσταση σε Δικαστήριο. 

• Συμμετοχή σε επιτροπές για τις οποίες απαιτείται η 
συμμετοχή σε συνεδριάσεις, η σύνταξη υπομνημάτων 
και σε πολλές περιπτώσεις η διενέργεια αυτοψίας. 

• Απαντητικά έγγραφα σε Υπηρεσίες, Πολίτες που προ¬ 
ϋποθέτουν αναζήτηση στο αρχείο, έρευνα ισχύοντος 
νομοθετικού πλαισίου και υφιστάμενης κατάστασης για 
το αντικείμενο που αφορά το κάθε ερώτημα. 

• Διεκπεραίωση διοικητικών εργασιών. 

Β. Ορίζουμε ανώτατο όριο συνολικής υπερωριακής 
απογευματινής εργασίας τις 20 ώρες/ μήνα ανά υπάλ¬ 
ληλο και συγκεκριμένα: 400 ώρες συνολικά για το έτος 
2017. 

Γ. Υπεύθυνη ορίζεται η Προϊσταμένη του Τμήματος Πε¬ 
ριβάλλοντος και Υδροοικονομίας της Π.Ε. Λακωνίας για 
τη συγκρότηση συνεργείου υπερωριακής απασχόλησης 
για το Τμήμα Περιβάλλοντος και Υδροοικονομίας, στην 
οποία θα αναφέρονται ονομαστικά οι συμμετέχοντες 
υπάλληλοι, το αντικείμενο της απασχόλησης, το χρονι¬ 
κό διάστημα και η κατανομή των ωρών απασχόλησης 
εκάστου ανά μήνα, σύμφωνα με τα κατά τα ανωτέρω 
ανώτατα όρια. Η ως άνω απόφαση θα κοινοποιείται στο 
Γραφείο Αντιπεριφερειάρχη της Π.Ε Λακωνίας και στο 
Τμήμα Λογιστικής Διαχείρισηςτης Δ/νσης Διοικητικού - 
Οικονομικού της Π.Ε Λακωνίας. 

Δ. Οι ανωτέρω υπάλληλοι δικαιούνται υπερωριακής 
αποζημίωσης μόνο στην περίπτωση που δεν είναι δικαι¬ 
ούχοι άλλης υπερωριακής αποζημίωσης από οποιονδή- 
ποτε φορέα για το ίδιο χρονικό διάστημα. 

Ε. Η ισχύς της παρούσας άρχεται από της δημοσίευσής 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 1 Μαρτίου 2017 
Ο Περιφερειάρχης 
ΠΕΤΡΟΣΤΑΤΟΥΛΗΣ 


Αριθμ.οικ. 45966/965 5 (5) 

Χορήγηση άδειας ίδρυσης Μονάδας Φροντίδας 
Ηλικιωμένων μη Κερδοσκοπικού χαρακτήρα στο 
Κοινωφελές ίδρυμα με την επωνυμία «Δεκάζειον 
Γηροκομείον Τριπόλεως - Ο Άγιος Νικόλαος» το 
οποίο βρίσκεται επί της οδού Τριπόλεως - Μερ- 
κοβουνίου (Αγίου Γεωργίου 147)τουΔήμουΤρί- 
πολης Αρκαδίας. 

Ο ΑΝΤΙ ΠΕΡΙΦΕΡΕΙ ΑΡΧΗΣ ΑΡΚΑΔΙΑΣ 

Έχοντας υπόψη: 

1 .Τις διατάξεις του ν. 3852/2010, ΦΕΚ 87/Α77-7-2010, 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης. 

2. Τιςδιατάξειςτουπ.δ 131/2010 «Οργανισμόςτης Πε¬ 
ριφέρειας Πελοποννήσου». 

3. Τις διατάξεις του ν.δ. 162/1973 «Περί μέτρων προ¬ 
στασίας υπερήλικων και χρονίωςπασχόντων» ΦΕΚ 227/ 
Α71973. 

4. Την αριθμ. Π 1γ/οικ.81551/25-06-2007 υπουργική 
απόφαση με θέμα: Τροποποίηση και συμπλήρωση της 
αριθμ.Π4β/οικ.3176/06-06-1996ΦΕΚ455/Β 714-06-1996) 
και Π4β/οικ. 4690/30-08-1996 (ΦΕΚ 833/Β71996 υπουρ¬ 
γικών αποφάσεων περί προϋποθέσεων ίδρυσης και λει¬ 
τουργίας Μονάδας Φροντίδας Ηλικιωμένων (Μ.Φ.Η) από 
ιδιώτες κερδοσκοπικού χαρακτήρα και μη κερδοσκοπι¬ 
κού χαρακτήρα αντίστοιχα (ΦΕΚ 1136/Β /06-07-2007). 

5. Την αριθμ. ΠΙγ/οικ. 80794/14-07-2011 υπουργι¬ 
κή απόφαση με θέμα: Τροποποίηση και συμπλήρωση 
των αριθμ. Π1γ/οικ.81551/25-06-2007 και ΠΙγ/οικ. 
129673/28-09-2009 υπουργικών αποφάσεων περί προϋ¬ 
ποθέσεων ίδρυσης και λειτουργίας Μονάδας Φροντίδας 
Ηλικιωμένων (Μ.Φ.Η.) από ιδιώτες κερδοσκοπικού χα¬ 
ρακτήρα και μη κερδοσκοπικού χαρακτήρα αντίστοιχα 
(ΦΕΚ 1136/Β706-07-2007). 

6. Την υπουργική απόφαση αριθμ. Δ27/οικ. 17112/425 
με θέμα: «Παράταση προθεσμίας για τη χορήγηση άδειας 
Ίδρυσης και Λειτουργίας Μονάδας Φροντίδας ηλικιωμέ¬ 
νων (Μ.Φ.Η.) από ιδιώτες κερδοσκοπικού χαρακτήρα και 
μη κερδοσκοπικού χαρακτήρα σύμφωνα μετο άρθρο 14 
της ΠΙγ/οικ. 81551/25-06-2007 απόφασης του Υπουρ¬ 
γού Υγείας και Κοινωνικής Αλληλεγγύης (ΦΕΚ 1136/Β7 
06-07-2007) (ΦΕΚ 2424/Β703-09-2012). 

7. Την υπουργική απόφαση αριθμ. Δ27/οικ. 29273/1339 
με θέμα: «Παράταση προθεσμίας για την χορήγηση 
άδειας ίδρυσης και λειτουργίας Μονάδας Φροντίδας 
Ηλικιωμένων (Μ.Φ.Η.) από ιδιώτες κερδοσκοπικού χα¬ 


ρακτήρα και μη κερδοσκοπικού χαρακτήρα σύμφωνα 
μετο άρθρο 14της ΠΙγ/οικ. 81551/25-06-2007 απόφα¬ 
σης του Υπουργού Υγείας και Κοινωνικής Αλληλεγγύης 
(ΦΕΚ 1136/Β706-07-2007) (ΦΕΚ 2562/Β711 -10-2013). 

8. Τις διατάξεις του ν. 2345/1995 (ΦΕΚ 213Α') με θέμα: 
«Οργανωμένες Υπηρεσίες παροχής προστασίας από φο¬ 
ρείς κοινωνικής πρόνοιας και άλλες διατάξεις». 

9. Το ν. 3861/2010 ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο - Πρόγραμμα Διαύγεια - και άλλες διατάξεις 
(ΦΕΚ ΑΊ 12/13-07-2010). 

10. Την αριθμ. 80951 /27377/31 -10-2014 απόφαση του 
Περιφερειάρχη Πελοποννήσου με την οποία μεταβιβάζει 
την άσκηση αρμοδιοτήτων σύμφωνα με τον Οργανισμό 
της Περιφέρειας Πελοποννήσου (π.δ. 131/2010) στον 
Αντιπεριφερειάρχη Αρκαδίας (ΦΕΚ 3101/Β/2014). 

11. Την από 23-12-2016 αίτηση του Νομικού Προσώ¬ 
που Ιδιωτικού Δικαίου του Κοινωφελούς ιδρύματος με 
την επωνυμία «Δεκάζειο Γηροκομείο - Ο Άγιος Νικόλαος» 
με νόμιμο εκπρόσωπο τον Αλέξανδρο Παπαδόπουλο 
και τα συνημμένα σε αυτή δικαιολογητικά για χορήγηση 
άδειας ίδρυσης Μονάδας Φροντίδας Ηλικιωμένων με την 
επωνυμία «Δεκάζειο Γηροκομείο - Ο Άγιος Νικόλαος», 
το οποίο βρίσκεται επί της οδού Τριπόλεως - Μερκο- 
βουνίου (Αγίου Γεωργίου 147) του Δήμου Τρίπολης της 
Π.Ε. Αρκαδίας. 

12. Το αριθμ. οικ. 41110/8598 /14-02-2017 έγγραφο 
της Διεύθυνσης Δημόσιας Υγείας και Κοινωνικής Μέρι¬ 
μνας Π.Ε/Αρκαδίας. 

13. Το από 31-01 -2017 πρακτικό της επιτροπής Εξέτα¬ 
σης καταλληλότητας Μονάδων Φροντίδας Ηλικιωμένων 
κερδοσκοπικού και μη χαρακτήρα. 

14. Τις κοινωνικές ανάγκες για φροντίδα των Ηλικιω¬ 
μένων που υπάρχουν στην περιοχή του Δήμου Τρίπολης 
Αρκαδίας και της Περιφέρειας Πελοποννήσου γενικότε¬ 
ρα, αποφασίζουμε: 

Την χορήγηση άδειας ίδρυσης στη Μονάδα φροντίδας 
ηλικιωμένων μη Κερδοσκοπικού χαρακτήρα με την επω¬ 
νυμία «Δεκάζειον ΓηροκομείονΤριπόλεως- ΟΆγιος Νι¬ 
κόλαος» με νομική μορφή Ν.Π.Ι.Δ. με νόμιμο εκπρόσωπο 
τον εκάστοτε πρόεδρο του Διοικητικού Συμβουλίου το 
οποίο βρίσκεται επί της οδού Τριπόλεως - Μερκοβουνίου 
(Αγίου Γεωργίου 147) του Δήμου Τρίπολης Αρκαδίας. Το 
κτήριο θα αναπτύσσεται σε τέσσερα επίπεδα (Υπόγειο - 
Ισόγειο, Α' όροφος, Β' όροφος). Η δυναμικότητα της 
ανωτέρω μονάδας θα είναι εβδομήντα δύο (72) κλίνες. 

Οποιαδήποτε παρέκκλιση ή μη συμμόρφωση προς τις 
ρυθμίσεις των σχετικών Υπουργικών Αποφάσεων που 
διέπουν την ίδρυση ΜΦΗ συνεπάγεται την άρση της 
άδειας ίδρυσης της εν λόγω μονάδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 20 Φεβρουάριου 2017 
Ο Αντιπεριφερειάρχης 
ΕΥΑΓΓΕΛΟΣ ΓΙΑΝΝΑΚΟΥΡΑΣ 

Αριθμ. 10718 _ (6) 

Καθορισμός γνωστικού αντικειμένου της Καρέ- 
τσου Ζωής του Φίλιππου, μέλους Εργαστηριακού 
Διδακτικού Προσωπικού (Ε.ΔΙ.Π.) του Τμήματος 
Ιατρικής της Σχολής Επιστημών Υγείας του Πα¬ 
νεπιστημίου Ιωαννίνων. 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 

Έχοντας υπόψη: 

1 .Τις διατάξειςτου π.δ. 746/1970 (ΦΕΚ 267/12-12-1970) 
«Ίδρυση Πανεπιστημίου Ιωαννίνων». 

2. Τις διατάξεις του π.δ. 105/2013 (ΦΕΚΑ' 137)«Μετο- 
νομασίαΤμήματος και ίδρυση, συγκρότηση, κατάργηση 
και ανασυγκρότηση Σχολών στο Πανεπιστήμιο Ιωαννί¬ 
νων». 

3. Την αριθμ. 117/14-08-2014 (ΦΕΚ: 513/ΥΟΔΔ/ 
25-8-2014) απόφαση του Συμβουλίου του Πανεπιστη¬ 
μίου Ιωαννίνων, σε συνδυασμό με την αριθμ. Φ. 120.61/ 
43/134749/Β2/27-8-2014 διαπιστωτική πράξη του 
Υπουργού ΠΑΙΘ για το διορισμό Πρύτανη του Πανεπι¬ 
στημίου Ιωαννίνων. 

4. Τις διατάξεις της παρ. 7 του άρθρου 27 του 
ν. 4386/2016 (ΦΕΚ 83/Α711 -5-2016). 

5. Την πρυτανική πράξη αριθμ. 13984α/25-9-2001 
(ΦΕΚ 326/ΝΠΔΔ/24-12-2001) κατάταξης της Καρέτσου, 
σε συνιστώμενη προσωρινή θέση υπαλλήλου με σχέ¬ 
ση εργασίας ιδιωτικού δικαίου αορίστου χρόνου του 
Πανεπιστημίου Ιωαννίνων, κατηγορίας ΠΕ ειδικότητας 
Χημικών (ανάληψη καθηκόντων στις 8-1-2002). 

6. Την διαπιστωτική πράξη αριθμ. 11650/6-6-2014 
(ΦΕΚ 1694/Β725-6-2014) ένταξης υπαλλήλων με σχέση 
εργασίας ιδιωτικού δικαίου αορίστου χρόνου σε θέσεις 
κατηγορίας Εργαστηριακού Διδακτικού Προσωπικού 
(Ε.ΔΙ.Π.) της Σχολής Επιστημών Υγείας του Πανεπιστη¬ 
μίου Ιωαννίνων. 

7. Την τροποιητική διαπιστωτική πράξη αριθμ. 1219/ 
23-9-2016 (ΦΕΚ 3718/Β716-11-2016) ένταξης υπαλλή¬ 
λων με σχέση εργασίας ιδιωτικού δικαίου αορίστου χρό¬ 
νου σε θέσεις κατηγορίας Εργαστηριακού Διδακτικού 
Προσωπικού Ε.ΔΙ.Π. της Σχολής Επιστημών Υγείας του 
Πανεπιστημίου Ιωαννίνων. 

8. Το αριθμ. 3000/22-2-2017 έγγραφο του Προέδρου 
τουΤμήματος Ιατρικήςτης Σχολής Επιστημών Υγείας του 
Πανεπιστημίου Ιωαννίνων. 

9. Το απόσπασμα πρακτικών της Γενικής Συνέλευσης του 
Τμήματος Ιατρικής της Σχολής Επιστημών Υγείας του Πα¬ 
νεπιστημίου Ιωαννίνων (συνεδρία αριθμ. 794α/31 -1 -2017). 

10. Το έγγραφο αριθμ. 18/20-12-2016 του Διευθυντή 
του Λειτουργικού - Κλινικοεργαστηριακού Τομέα του 
Τμήματος Ιατρικής της Σχολής Επιστημών Υγείας του 
Πανεπιστημίου Ιωαννίνων (συνεδρία 263/19-12-2016). 

11. Την από 15-12-2016 αίτηση της ενδιαφερόμενης. 

12. Το διδακτορικό δίπλωμα του Τμήματος Χημείας 
της Σχολής Θετικών Επιστημών του Πανεπιστημίου Ιω¬ 
αννίνων, της Καρέτσου. 

13. Το γεγονός ότι από την παρούσα πράξη δεν προκα- 
λείται δαπάνη σε βάρος του κρατικού προϋπολογισμού, 
διαπιστώνουμε: 


Ότι το γνωστικό αντικείμενο της Καρέτσου Ζωής του 
Φίλιππου, μέλους κατηγορίας Εργαστηριακού Διδακτι¬ 
κού Προσωπικού (Ε.ΔΙ.Π.) του Τμήματος Ιατρικής της 
Σχολής Επιστημών Υγείας του Πανεπιστήμιου Ιωαννίνων, 
καθορίζεται ως εξής: «Βιολογική Χημεία». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 1 Μαρτίου 2017 
Ο Πρύτανης 
ΓΕΩΡΓΙΟΣ ΚΑΨΑΛΗΣ 


Αριθμ. 2235 _ (7) 

Αυτοδίκαιη μεταφορά και ένταξη κενών οργανι¬ 
κών θέσεων της Επαγγελματικής Σχολής (ΕΠΑ.Σ.) 
Βοηθών Νοσηλευτών του ν. 3475/2006 αρμοδι¬ 
ότητας του Υπουργείου Υγείας, στο ΔΙΕΚ του 
ν. 4186/2013,που αποτελεί παράρτημα του Γενι¬ 
κού Νοσοκομείου Γρεβενών, αρμοδιότητας του 
Υπουργείου Υγείας. 

Ο ΔΙΟΙΚΗΤΗΣ 

ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΓΡΕΒΕΝΩΝ 

Έχοντας υπόψη: 

1 .Το άρθρο 7 του ν. 3329/2005 «Εθνικό Σύστημα Υγεί¬ 
ας και Κοινωνικής Αλληλεγγύης και λοιπές διατάξεις» 
(ΦΕΚ 81/Α74-4-2005), όπως αντικαταστάθηκαν με το 
άρθρο 8 ,παράγραφος 1 του ν. 3868/2010 (ΦΕΚ 129/ 
τ. Α703-08-2010) 

2. Την αριθμ. Α2β/Γ.Π.οικ.73936/4-10-2016 (ΦΕΚ 545/ 
τ. ΥΟΔΔ/13-10-2016) κοινή απόφαση του Υπουργού 
Υγείας και Αναπληρωτή Υπουργού Υγείας, περί διορι¬ 
σμού Διοικητή στο Γ.Ν. Γρεβενών, αρμοδιότητας 3ης 
Υ.ΠΕ. Μακεδονίας. 

3. Τις διατάξεις της παραγράφου 3 του άρθρου 51 
του ν. 4384/2016 «Αγροτικοί Συνεταιρισμοί, μορφές 
συλλογικής οργάνωσης του αγροτικού χώρου και άλλες 
διατάξεις» (ΦΕΚ 78/τ. Α726-04-2016), η οποία αντικα¬ 
τέστησε το άρθρο 58 του ν. 4316/2014 (ΦΕΚ 270/τ. Α7 
24-12-2014). 

4. Τις διατάξειςτου ν. 4186/2013 «Αναδιάρθρωση της 
Δευτεροβάθμιας Εκπαίδευσης και λοιπές διατάξεις» 
(ΦΕΚ 193/τ. Α717-09-2013), όπως τροποποιήθηκε και 
ισχύει. 

5. Την αριθμ. Γ4α/Γ.Π.24571/8-7-2015 (ΦΕΚ 1553/Β7 
23-07-2015) απόφαση του Αναπληρωτή Υπουργού 
Υγείας περί τροποποίησης και συμπλήρωσης της αριθμ. 
Γ4α/Γ.Π. 12972/2015 υπουργικής απόφασης «Ίδρυση 
Δημόσιων Ινστιτούτων Επαγγελματικής Κατάρτισης 
(Δ.Ι.Ε.Κ.) αρμοδιότητας Υπουργείου Υγείας» (ΦΕΚ 1038/ 
τ. Β /03-06-2015), με την οποία ιδρύθηκε στο Γ.Ν. Γρε¬ 
βενών ΔΙΕΚ του ν. 4186/2013, της ειδικότητας Βοηθών 
Νοσηλευτικής Γενικής Νοσηλείας, ως παράρτημα του 
Νοσοκομείου και υπό την εποπτεία και τον έλεγχο του 
Υπουργείου Υγείας. 

6. Την αριθμ. Γ4α/ΓΠ.55004/15/13-06-2016 κοινή 
υπουργική απόφαση, με ΑΔΑ: 7ΝΓ5465ΦΥΟ-ΣΒΠ «Ρύθμι- 

ση θεμάτων που αφορούν την οργάνωση, τη λειτουργία, 
το προσωπικό καθώς και κάθε αναγκαία λεπτομέρεια 
που αφορά τα Δημόσια Ινστιτούτα Επαγγελματικής 
Κατάρτισης (Δ.Ι.Ε.Κ.) του ν. 4186/2013, αρμοδιότητας 
Υπουργείου Υγείας.» 

7. Τιςδιατάξειςτου π.δ. 260/1992 (ΦΕΚ141/20-08-1992/ 
τ. Α') « Ίδρυση Μέσης Τεχνικής Επαγγελματικής Νοση¬ 
λευτικής Σχολής στο Γενικό Νομαρχιακό Νοσοκομείο 
Γρεβενών και έγκριση του οργανισμού αυτής», βάσει 
των οποίων ιδρύθηκε στο Γενικό Νοσοκομείο Γρεβενών 
Μέση Τεχνική Επαγγελματική Νοσηλευτική Σχολή, στο 
άρθρο 11 «Θέσεις προσωπικού» του οποίου αναφέρο- 
νται οι συνιστώμενες οργανικές θέσεις της σχολής: τέσ¬ 
σερις (4) θέσεις ΠΕΙ4 Εκπαιδευτικός ,πέντε (5) θέσεις 
ΠΕΙ 7 Εκπαιδευτικός,πέντε (5) θέσεις ΠΕΙ 8 Εκπαιδευτικός 
και μία (1) θέση ΤΕ Επιμελητών. 

8. Την αριθμ. Υ7β/οικ.4289/14-11-2000 κοινή υπουρ¬ 
γική απόφαση «Μετατροπή των Μέσων Τεχνικών Επαγ¬ 
γελματικών Νοσηλευτικών Σχολών σεΤΕΕ Α' κύκλου 
Βοηθών Νοσηλευτών» (ΦΕΚ 1492/τ. Β72000). 

9. Την αριθμ. Υ7β/γ.π. οικ. 49151/12-04-2007 κοινή 
υπουργική απόφαση «Μετατροπή των ΤΕΕ Α' κύκλου 
Βοηθών Νοσηλευτών σε Επαγγελματικές Σχολές (ΕΠΑΣ)» 
(ΦΕΚ 676/τ. Β72007). 

10. Την αριθμ. 7797/20-12-2012 (ΑΔΑ:Β4ΜΕ4690ΒΨ- 
Ζ5Μ) τροποποιητική διαπιστωτική πράξη του Διοικητή 
του Γ.Ν. Γρεβενών «Αυτοδίκαιη κατάργηση κενών οργα¬ 
νικών θέσεων πολιτικού προσωπικού με σχέση εργασίας 
Δημοσίου Δικαίου της Σχολής ΕΠΑΣ Βοηθών Νοσηλευ¬ 
τών του Γενικού Νοσοκομείου Γρεβενών κατ’ εφαρμο¬ 
γή της παρ. 1 α του άρθρου 33 του ν. 4024/2011» (ΦΕΚ 
3592/Β731 -12-2012), της αριθμ. 7315/16-12-2011 (ΑΔΑ: 
45Ψ64690ΒΨ-20Α) διαπιστωτικής πράξης κατάργησης 
κενών οργανικών θέσεων πολιτικού προσωπικού με σχέ¬ 
ση εργασίας Δημοσίου Δικαίου της Σχολής ΕΠΑΣ Βοη¬ 
θών Νοσηλευτών του Γενικού Νοσοκομείου Γρεβενών 
(ΦΕΚ 3243/30.11.2011 /τ. Β'), μετην οποία καταργήθηκαν 
δύο (2) οργανικές θέσεις της κατηγορίας και κλάδου ΠΕ 
18 Εκπαιδευτικός. 

11 .Τηναριθμ. Υ7 β/ΓΠ. 143186/12/18.4.2013 (ΦΕΚ 1046/ 
Β729-4-2013) «Κατάργηση και διατήρηση κενών οργανι¬ 
κών θέσεων μονίμου προσωπικού των ΕΠΑΣ Βοηθών Νο¬ 
σηλευτών Νοσοκομείων της 3ης Υ.ΠΕ Μακεδονίας, κατ’ 
εφαρμογή των διατάξεων της παρ. 1 α του άρθρου 33 του 
ν. 4024/2011, όπως ισχύει» με την οποία καταργήθηκαν 
δύο (2) οργανικές θέσεις κατηγορίας και κλάδου ΠΕΙ 4 


Εκπαιδευτικός,τρεις (3) οργανικές θέσεις κατηγορίας και 
κλάδου ΠΕΙ 7 Εκπαιδευτικός και μία (1) οργανική θέση 
κατηγορίας και κλάδου ΤΕ Επιμελητών. 

12. Το γεγονός ότι μετά τα 10 και 11 σχετικά, οι ορ¬ 
γανικές θέσεις που προβλέπονταν στο π.δ. 260/1992 
(ΦΕΚ 141/τ. Α720-8-1992) διαμορφώθηκαν ως εξής: 

α. Κλάδος ΠΕ 14 Εκπαιδευτικός οργανικές θέσεις δύο 
(2) και δεν υπηρετεί καμία/κανένας, 
β. Κλάδος ΠΕ 17 Εκπαιδευτικός οργανικές θέσεις δύο 

(2) και δεν υπηρετεί καμία/κανένας. 

γ. Κλάδος ΠΕ 18 Εκπαιδευτικός οργανικές θέσεις τρεις 

(3) και δεν υπηρετεί καμία/κανένας. 

13. Την αριθμ. Γ4α/Γ.Π.οικ.12710/17-02-2017 (ΑΔΑ: 
7ΙΕΑ465ΦΥΟ-4ΚΧ) εγκύκλιο του Υπουργείου Υγείας, με 
θέμα: «Μεταφορά κενών οργανικών θέσεων των ΕΠΑΣ 
Βοηθών Νοσηλευτών του ν. 3475/2006 στα ΔΙΕΚ αρμο¬ 
διότητας Υπουργείου Υγείας του ν. 4186/2013», διαπι¬ 
στώνουμε: 

Την αυτοδίκαιη μεταφορά και ένταξη των κενών οργα¬ 
νικών θέσεωνΠΕ 14καιΠΕ 18 Εκπαιδευτικός της ΕΠΑ.Σ. 
Βοηθών Νοσηλευτών του Γενικού Νοσοκομείου Γρεβε¬ 
νών (ν. 3475/2006), στο Δ.Ι.Ε.Κ. Βοηθών Νοσηλευτικής 
Γενικής Νοσηλείας του ν. 4186/2013, αρμοδιότητας του 
Υπουργείου Υγείας, παράρτημα του Γενικού Νοσοκο¬ 
μείου Γρεβενών, όπως αυτές αποτυπώνονται στον πα¬ 
ρακάτω πίνακα: 


ΚΑΤΗΓΟΡΙΑ/ 

ΚΛΑΔΟΣ 

ΑΡΙΘΜΟΣ 

ΟΡΓΑΝΙΚΩΝ 

ΘΕΣΕΩΝ ΕΠΑΣ 

ΒΟΗΘΩΝ ΝΟ¬ 
ΣΗΛΕΥΤΩΝ 

ΥΠΗΡΕ- 

ΤΟΥΝΤΕΣ 

ΜΕΤΑΦΟΡΑ 

ΚΕΝΩΝ ΟΡΓΑ¬ 
ΝΙΚΩΝ ΘΕΣΕΩΝ 

ΣΤΟ Δ.Ι.Ε.Κ. Γ.Ν. 

ΓΡΕΒΕΝΩΝ ΤΟΥ 

ν. 4186/2013 

ΠΕ 14 

ΕΚΠΑΙΔΕΥΤΙΚΟΣ 

2 

0 

2 

ΠΕ 18 

ΕΚΠΑΙΔΕΥΤΙΚΟΣ 

3 

0 

3 


Η ισχύς των παραπάνω, ανατρέχει στις 15-9-2015, 
όπως ορίζεται από τις διατάξεις της παραγράφου 3 του 
άρθρου 51 του ν. 4384/2016. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γρεβενά, 2 Μαρτίου 2017 
Ο Διοικητής 

ΠΑΝΤΕΛΕΗΜΩΝ ΑΛΕΞΙΑΔΗΣ 










8478 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'975/23.03.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























